*DNEVNIK ZA CARJE*

Dragi dnevnik!

Živijo, ime mi je Laura. Stara sem 11 let in obiskujem 6. c razred na Osnovni šoli Stična. V tej zgodbi ti bom povedala, da imamo punce (skoraj) vedno prav.

1. september

Danes je prvi šolski dan. Našemu razredu se je pridružil nov učenec. Priznam, da nisem največji talent za spoznavanje ljudi, a vseeno sem se veselila. Ko je stopil v razred, je zgledal kar KUL, dokler se ni spotaknil ob stol in padel. Vsi so se mu začeli smejati. Niso se pomirili, niti ko je stopila v razred učiteljica. Najperj je pomirila razred, nato pa nam je predstavila Lovra. Ko je zazvonilo ob koncu ure, so se vsi usuli na hodnik. Saj veste, da je na hodniku polno olupkov od banan, pomaranč … No, in ker punce (dejansko samo punce) obiskujemo krožek »Lep dom«, pobiramo smeti po tleh z rokavicami (da se ne umažemo) itd. Ko sem danes pobirala papirček od žvečilke, se je Lovro spotaknil čez mene. Že spet so se vsi začeli smejati. Vem, da me boš čudno gledal, a Lovro mi postaja malo, ampak res malo všeč.

 2. september

Danes je sobota. Učiteljica nas je dala v trojice za seminarsko nalogo. V skupini sem z Nejcem in Lovrom. Nejc je zelo nesramen. Gotovo se bo delal norca iz Lovra, če bo padel ali kaj podobnega. Ravnokar sta prišla. To bo še dolg dan.

Že zdaj se mu Nejc smeji, ker je polil kozarec s sokom. Ko je Nejc odšel na stranišče, me je Lovro hotel nasmejati. In odlično mu je uspelo. Ves čas sem se smejala njegovim šalam, kot je npr. ta: Družina si ogleduje muzej in vsi obstojijo pred kipom, ki mu manjkajo prsti. Mama potihem reče Janezku: »To se zgodi, če si grizeš nohte.« Meni so pač take šale všeč.

Končno je konec. Vzamem nazaj, kar sem prej rekla. Lovro mi ni več malo, malo všeč, ampak samo malo.

 3. seprember

V nedeljo mi je vedno dolgčas. Nejc mi je poslal sporočilo s srčkom! Zato bom naredila razpredelnico naj fantov po vrsti.

|  |  |  |
| --- | --- | --- |
|  NAJBOLJŠI |  ŠE KAR |  GROZNO |
|  Lovro |  Klemen |  Nejc |

In to zgoraj je čista resnica.

 4. september

OMG, ne boš verjel! Lovro mi je poslal pismo. Pismo!

|  |
| --- |
| Živijo, Lavra!Rad bi ti povedal veliko stvari, a naj začnem kar na začetku: 1. Imaš popolne lase. 2. Imaš popolna usta. 3. Imaš perfekten nos.Mogoče še nisi opazila, a si mi malo všeč. Ali sem jaz tudi tebi? Samo, če me boš zavrnila, naj to ostane med nama, saj če izvejo še drugi, se mi bodo vsi smejali. Lovro  |

OMG! Usta, nos, lase … (OK, to pišejo samo čudaki in zato mi je všeč.) A vseeno sem zelo vesela! Vse življenje (to šolsko leto) že sanjam o tem trenutku. Odpisala sem mu tako:

|  |
| --- |
| Živijo, Lovro,že dolgo časa sem upala, da me boš to vprašal. In rečem ti DA. In ko si rekel, da se ti vsi smejijo, naj ti povem, da se ti ne smejijo, da bi te zafrkavali, ampak zato, ker znaš nasmejati ljudi in imaš talent za to. S tem se strinjajo tudi prijateljice. Zdaj pa mi še ti reči DA, ko te povabim v kino. Ali bi šel? Laura |

A misliš, da je v redu? Nisem sigurna.

 5. septamber

OMG! Danes sva bila z Lovrom v kinu. Gledala sva film Poletje v školjki.

Naročila sem si kokice in kokakolo. Zgodilo se je … to je preveč zaupno za v dnevnik. Mislim, kaj če ga kdo najde …

Avtorici: Ana Lampret in Hana Mestnik

16. 10. 2020